CELEX: 32020R2206
Language: sk
Date: 2020-12-22 00:00:00
Title: Vykonávacie nariadenie Komisie (EÚ) 2020/2206 z 22. decembra 2020, ktorým sa mení príloha I k nariadeniu (ES) č. 119/2009, pokiaľ ide o položku týkajúcu sa Spojeného kráľovstva v zozname tretích krajín alebo ich častí, z ktorých sa povoľuje vstup zásielok mäsa voľne žijúcich zajacovitých, určitých voľne žijúcich suchozemských cicavcov a chovných králikov do Únie (Text s významom pre EHP)

28.12.2020   
               
               
                  SK
               
               
                  Úradný vestník Európskej únie
               
               
                  L 438/15
               
            
         VYKONÁVACIE NARIADENIE KOMISIE (EÚ) 2020/2206
         z 22. decembra 2020,
         ktorým sa mení príloha I k nariadeniu (ES) č. 119/2009, pokiaľ ide o položku týkajúcu sa Spojeného kráľovstva v zozname tretích krajín alebo ich častí, z ktorých sa povoľuje vstup zásielok mäsa voľne žijúcich zajacovitých, určitých voľne žijúcich suchozemských cicavcov a chovných králikov do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek a ods. 4 a článok 9 ods. 4 úvodnú vetu a ods. 4 písm. c),
         keďže:
         
                     (1)
                  
                  
                     V nariadení Komisie (ES) č. 119/2009 (2) sa stanovujú podmienky verejného zdravia a podmienky zdravia zvierat a požiadavky na certifikáciu týkajúce sa vstupu zásielok určitých druhov mäsa voľne žijúcich zajacovitých, voľne žijúcich suchozemských cicavcov a chovných králikov do Únie. V časti 1 prílohy I k nariadeniu (ES) č. 119/2009 sa konkrétne uvádza zoznam tretích krajín a ich častí, z ktorých sa povoľuje vstup takýchto zásielok do Únie.
                  
               
                     (2)
                  
                  
                     Spojené kráľovstvo poskytlo potrebné záruky, ktoré sa vyžadujú v nariadení (ES) č. 119/2009, aby sa Spojené kráľovstvo uviedlo v časti 1 prílohy I k uvedenému nariadeniu po skončení prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu. Vzhľadom na záruky poskytnuté Spojeným kráľovstvom by sa uvedená tretia krajina mala uviesť v časti 1 prílohy I k nariadeniu (ES) č. 119/2009.
                  
               
                     (3)
                  
                  
                     Príloha I k nariadeniu (ES) č. 119/2009 by sa preto mala zodpovedajúcim spôsobom zmeniť.
                  
               
                     (4)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto nariadenie by sa malo uplatňovať od 1. januára 2021.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť 1 prílohy I k nariadeniu (ES) č. 119/2009 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 18, 23.1.2003, s. 11.
         
            (2)  Nariadenie Komisie (ES) č. 119/2009 z 9. februára 2009, ktorým sa stanovuje zoznam tretích krajín alebo ich častí na účely dovozu mäsa voľne žijúcich zajacovitých, určitých voľne žijúcich suchozemských cicavcov a chovných králikov do Spoločenstva alebo jeho tranzitu cez Spoločenstvo, ako aj požiadavky veterinárneho osvedčovania (Ú. v. EÚ L 39, 10.2.2009, s. 12).
      
      
         
            PRÍLOHA
            Časť 1 prílohy I k nariadeniu (ES) č. 119/2009 sa mení takto:
            
                        1.
                     
                     
                        Za položku týkajúcu sa Ruska sa vkladá táto položka týkajúca sa Spojeného kráľovstva:
                        
                                    „Spojené kráľovstvo (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    “
                                 
                              
                  
                        2.
                     
                     
                        Na koniec zoznamu tretích krajín a ich častí a dodatočných záruk sa dopĺňa táto poznámka týkajúca sa položky pre Spojené kráľovstvo:
                        
                                    „(*)
                                 
                                 
                                    V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na Spojené kráľovstvo nezahŕňajú na účely tejto prílohy Severné Írsko.“